Custunaci

Custunaci è un paisi ca s'attrova a 20 chilòmitri di Trapani, a 186 metri supra lu liveddu di lu mari.

300px|right|thumb|Panurama di Custunaci

È famusu pi li so' cavi e la pruduzzioni di màrmuru. Custunaci rapprisenta lu cchiù mpurtanti centru marmìfuru dâ Sicilia e lu sicunnu di l'Italia. Di li so' cavi s'estràssiru diffirenti tipi di màrmuru: l'Avoriu Vinatu, lu Libbecciu, lu Botticinu e, l'ùnicu ca s'estrai puru oi, lu Perlatu di Sicilia. Lu màrmuru di Custunaci s'attrova nnâ mitrupulitana di Milanu, nnô Kennedy Center di Nova York e puru nnâ Basìlica di San Petru, ô Vaticanu.

Custunaci è puru famusu pi i Spinci, un duci particulari fattu principalmenti di patati.

Catigurìa:Cumuni dâ pruvincia di Tràpani
Catigurìa:Sicilia